首頁 :: 斗數古書 :: 諸星問答論 - 問：武曲所主若何？
諸星問答論 - 問：武曲所主若何？
答：武曲屬金，北斗之第六星也。乃財帛宮主財，與天同有壽，司於財宅，受制其威權於十二宮，分其臨地有廟、旺、陷宮。喜祿存而同政事，太陰為佐權，天府天梁為佐二星，田宅財帛為專司之所，主巨富，有喜有怒，可福可災。若耗囚會於震宮，必為破祖奄留之輩。與祿馬交馳，發財於遠郡。貪狼同度，慳吝於 人，財常橫發。若七殺會於火宮，決因妻財而致富。與破軍同位，財到手而成空。更臨二限之中，定主是非之撓。若獨居二限之地，發財不輕。
或坐命，主財巨富，乃財入財鄉為廟地。與月令蔭福同鄉，三合見之，必作棟樑之客，與桃花同宮，遇蔭財當橫發。值空亡，因色破家。與日月，更得官星主照，宜於天府安身，不宜受制於廉貞，與破軍同度，破祖喪家，而終身勞碌，必定無成。天貴同宮得地，作財賦之宮。與七殺擎羊相會，必刑而喪命。單居身宮，必得祖業。與大耗同居、破蕩家產。諸凶而作禍，吉集以成祥。小限若逢耗殺而惹官非，太歲或沖於旺地、橫發之年。廉貞逢耗曜，為婚約之訟。男女有氣而無陷，得男女之力，受制不吉。妻妾聚吉，因妻得財，遇凶，因妻去產。
臨陷地定遭劫掠，大耗資財。與破軍入水浪，又值水生木發於江河，則危厄災禍不輕。官祿宮遇吉曜，為財賦之職，遇貪狼為貪污之官，凶居於火旺之鄉，限到辭官卸職。貪狼會則少年不利，所謂武曲守命福非輕，貪狼不發少年人是也。廟樂桃花同守，利己損人。七殺火星同宮，因財被劫。遇羊陀則孤剋、遇破軍難貴顯，單居二限可也。若與破軍同位，更臨二限之中，定主是非之撓，蓋 武曲守命，主人剛強果斷。甲己生人福厚，出將入相，更得貪火沖照，定為貴格。喜而北生人，東南生人平常，不守祖業。四煞沖破，孤貧不一，破相延年，女人吉多為貴婦，加煞沖破孤剋。
有更新時通知我： 諸星問答論 - 問：武曲所主若何？